Primãria municipiului Câmpulung Moldovenesc

Direcţia economică

Nr………. din …………. 2023

**Raport de specialitate**

**la proiectul de Hotãrâre cu privire la aprobarea procedurii de publicare a listei contribuabililor reprezentând persoane juridice care nu înregistrează obligaţii fiscale restante la bugetul local al municipiului Câmpulung Moldovenesc**

Analizând proiectul de hotãrâre iniţiat de domnul primar, precizăm urmãtoarele:

-conform prevederilor art. 162^1 alin.(1)-(2) din Legea nr. 207/2015 privind Codul de procedură fiscală, cu modificãrile şi completãrile ulterioare, organul fiscal local are obligaţia de a publica pe pagina de internet proprie lista contribuabililor persoane juridice care au declarat şi au achitat la scadenţă obligaţiile fiscale de plată şi care nu au obligaţii restante;

-conform prevederilor art. 162^1 alin.(2) din Legea nr. 207/2015 privind Codul de procedură fiscală, cu modificãrile şi completãrile ulterioare, lista se publică trimestrial până în ultima zi a primei luni din trimestrul următor celui de raportare;

-conform prevederilor art. 162^1 alin.(3) lit.b) din Legea nr. 207/2015 privind Codul de procedură fiscală, cu modificãrile şi completãrile ulterioare, procedura de aplicare a prezentului articol se aprobă prin hotărâre a consiliului local.

-pentru întocmirea listei contribuabililor-persoane juridice care nu înregistrează obligaţii fiscale restante la bugetul local se au în vedere următoarele condiţii ce trebuie îndeplinite cumulativ de către contribuabili, persoane juridice:

a) sunt depuse, pe perioada de prescripţie a dreptului de a stabili obligaţii fiscale, toate declaraţiile fiscale până la data întocmirii listei. Această condiţie se consideră îndeplinită şi în cazul în care, pentru perioadele în care nu s-au depus declaraţii fiscale, obligaţiile fiscale au fost stabilite, prin decizie, de către organul fiscal;

b) au achitate la scadenţă/termenul de plată prevăzut de lege obligaţiile fiscale principale şi accesorii, în trimestrul pentru care se realizează publicarea listei;

c) nu înregistrează obligaţii bugetare restante la data întocmirii listei.

-în situaţia în care se constată erori materiale şi omisiuni cu privire la informaţiile cuprinse în listă, funcționarii din cadrul Direcției economice, în baza unui referat, prelucrează, de îndată, în sistem informatic, modificările informaţiilor publicate pentru fiecare contribuabil;

-lista cuprinde denumirea contribuabililor şi codul de identificare fiscală, conform anexei care face parte integrantă din prezenta procedură.

Având în vedere prevederile legale şi precizãrile de mai sus, considerăm proiectul de hotărâre legal şi oportun.

Director executiv, Şef Serviciu impozite şi taxe,

Iuliana-Georgeta Florescu Liliana Coclici